Kentrių tvenkinys (Kelmė)
55°51′12″ š. pl. 22°48′29″ r. ilg.﻿ / ﻿55.85333°š. pl. 22.80806°r. ilg.﻿ / 55.85333; 22.80806 Kentrių tvenkinys – tvenkinys Lietuvoje, Kelmės rajone, 6 km į šiaurės vakarus nuo Šaukėnų. Sudarytas užtvenkus bevardį upelį (Gumiltos intakas, Aunuvos upės baseinas) išeksploatuoto durpyno vietoje 1,7 km nuo jo žiočių. Tvenkinio ilgis iš pietų į šiaurę – 1,7 km, plotis – iki 0,3 km. Altitudė 108,8 m. Skersai tvenkinio einantis kelias padalina jį į 2 beveik lygias dalis. Krantai žemi, pelkėti, plačiai apaugę medžiais ar krūmynais. Aplinkui plyti Kentrių pelkė. Iš pietų prieina Beržėnų miškas. Į rytus įsikūręs Kentrių kaimas, į vakarus – Aukselių kaimas. Tvenkinys įrengtas 1978 m.